АДНЫМ з асноўных насельнікаў нашых вадаёмаў з’яўляецца шчупак звычайны. Ранняй вясной, калі пачынае сыходзіць лёд, шчупак выходзіць на водмель, каб адкласці ікру. Нераст праходзіць даволі бурна. Ікру шчупак адкладае на мінулагоднюю расліннасць. Працягласць нерасту залежыць ад кліматычных умоў і ў першую чаргу ад тэмпературы вады. Мінімальная тэмпература вады для яго нерасту складае +4ОС. Пры спрыяльных умовах нераст праходзіць некалькі дзён. Адна самка шчупака адкладае ад 4,5 да 240 тысяч ікрынак. Маляўкі з’яўляюцца праз 8-12 дзён пасля нерасту.